**Hanadi Tayseer Abdul Malek Jaradat** (arabisk: هنادي تيسير عبدالمالك جرادات‎, født 22. september 1975 i Jenin på Vestbredden, død 4. oktober 2003 i Haifa i Israel) var en palestinsk kvinnelig selvmordsbomber.

Liv og virke
------------

Den restaurerte restauranten, 2009
Hanadi Jaradat var på det nærmeste blitt ferdigutdannet advokat fra Yarmouk University i Jordan, og var medlem av den palestinske Islamsk Jihad, en islamistisk militant organisasjon. Hennes avsluttende eksamen skulle ha vært noen få uker etter hennes død. 

### Angrepet

Den 4. oktober 2003 sprengte hun seg selv i et selvmordsangrep på restauranten *Maxim* i Haifa i Israel. Det var 21 personer som døde i angrepet, og 51 ble skadet. Blant de døde var det fire israelske barn, hvorav ett spebarn og tre arabiske. Restauranten, som ligger ved strandpromenaden nær Haifas sørgrense, ble ofte besøkt av både den arabiske og jødiske lokalbefolkningen og ble alment betraktet som et symbol på fredelig sameksistens i Haifa. Restaurantens interiør ble helt ødelagt av angrepet, og det tok syv måneder å ombygge den.

Hun var den sjette kvinnelige selvmordsbomberen under Al-Aqsa-intifadaen, og den andre kvinnen rekruttert til dette av den militante gruppen Islamsk Jihad.

Som repressalie for selvmordsbombingen raidet israelske væpnede styrker den 5. oktober 2003 hennes familiehjem, og rev både det og to tilliggende nabohus.

Bare noen få dager etter bombingen ble trofékort med hennes bilde, med tittelen «Hanadi, Haifas brud», utdelt i Gaza.

### Hanadis beveggrunner

I følge avisen *Haaretz*, som var basert på kompilasjon fra arabiske medier og intervjuer med arabiske og israelske kilder, istemte hun i selvbombingsplanen etter at den israelske hær for hennes øyne i deres hjem hadde drept hennes kusine Salah (34) og hennes lillebror Fadi (25) kvelden før deres bryllup skulle finne sted. Begge var medlemmer av Islamsk Jihad, en av dem, kusinen, ansett som sentral i bevegelsens Al-Quds-brigader. Tidligere, da hun var 21 år gammel, var hennes forlovede blitt drept av israelske styrker.

### Kunstinstallasjon i Sverige

Hanadi Jaradats fotografi i installasjonen *Snövit och sanningens vansinne*.
Hanadi Jaradat figurerer sentralt i foto i kunstinstallasjonen *Snövit och sanningens vansinne*. Installasjonen ble vandalisert av den israelske ambassadør til Sverige, Zvi Mazel, i januar 2004. Mazel fremførte at det ikke var et kunstverk men et uttrykk for hat mot det israelske folk og at verket hyllet en selvmordsbomber. Israels statsminister Ariel Sharon sa senere at han støttet Zvi Mazels handling.

Referanser
----------

1. ↑  David Blair, "Revenge sparked suicide bombing". The Daily Telegraph via The Ottawa Citizen, October 6, 2003: A9. Terminology as found in the article; citizenship of the "three Arabs", Israeli or otherwise, is not particularized. A complete list of deceased victims may be found at Maxim restaurant suicide bombing.
2. ↑
3. ↑  David Blair, "Revenge sparked suicide bombing". The Daily Telegraph via The Ottawa Citizen, 6. oktober 2003: A9.
4. ↑  Cult of the FEMALE SUICIDE BOMBER[*død lenke*]. The Sunday Times Magazine (Perth, W. Australia). By KEVIN TOOLIS, pp 12-15, 10. september 2006
5. ↑  Arnon Regular,Profile of the Haifa suicide bomber. 5. oktober 2003; www.haaretz.com.
6. ↑    18. januar 2004 (lest 22. oktober 2012)
7. ↑   Persson avvisar anklagelser om antisemitism Arkivert 1. oktober 2007 hos Wayback Machine. Sveriges Radio 28. januar 2004 (lest 27. august 2007)

Eksterne lenker
---------------

* Hanadi Jaradat i Crimelibrary
* "Bomberskans pappa om konstbråket", Expressen 19. januar 2004